burgasdotpro/wikipedia huggingface dataset:
Bylanská pahorkatina

Bylanská pahorkatina je geomorfologický okrsok v strednej časti Českobrodskej tabule, ležiaci v okresoch Kolín a Nymburk v Stredočeskom kraji.
Poloha a sídla.
Územie okrsku leží zhruba medzi sídlami Břežany II (na severozápade), Kounice (na severe), Poříčany (na severovýchode), titulné Bylany (na východe), Vitice (na juhovýchode), Krupá (na juhu), Mrzky na (juhozápade) a Rostoklaty (na západe). Úplne vnútri okrsku leží mesto Český Brod a väčšie obce Přistoupim, Tismice a Tuchoraz.
Charakteristika územia.
Je to členitá pahorkatina v povodí stredného toku Šembera na permokarbónskych ílovcoch, prachovcoch a pieskovcoch s denudačnými zvyškami cenomanských pieskovcov, zlepencov a prachovcov. Tvorí erózne denudačný georeliéf plošinných zarovnaných povrchov a štrukturálne denudačních plošín, stupňovito klesajúcich od juhu k severu, asymetrických údolí smerov J-S. V okolí Liblice vznikla malá erózna kotlina s nízkymi riečnymi terasami. Povrch z veľkej časti prekrývajú spraše.
Pahorkatina je zalesnená z 5%, lesíky len na svahoch, dúbravy aj borovicové
porasty, dominujú polia, v okolí Českého Brodu sady. Sú tu dva stožiare rozhlasového vysielača cez 300m vysoké. Sú tu početné stopy po osídlení človekom od neolitu do slovanskej hradiskovej doby (Bylany i.).
Geomorfologické členenie.
Okrsok Bylanská pahorkatina (podľa značenia Jaromíra Demka VIB-3E-3) patrí do celku Středolabská tabule a podcelku Českobrodská tabule. 
Ďalej sa člení na podokrsky Kounická pahorkatina na severe, Českobrodská kotlina uprostred, Přistoupimská tabule na juhovýchode a Tismická tabule na juhozápade.
Pahorkatina susedí s ďalšími okrskami Středolabskej tabule (Čakovická tabule a Čelákovická pahorkatina na severe, Kouřimská tabule na severe až východe) a s celkami Pražská plošina na západe a Benešovská pahorkatina na juhu.
Kompletné geomorfologické členenie celej Středolabskej tabule uvádza nasledujúca tabuľka:
Významné vrcholy.
Najvyšším bodom okrsku je vrstevnica (335 m) v Tismickej tabuli, pri hranici s Benešovskou pahorkatinou.
Kolínská tabule

Kolínska tabule je geomorfologický okrsok v juhovýchodnej časti Českobrodskej tabule, ležiaci v okresoch Kolín a Kutná Hora v Stredočeskom kraji.
Poloha a sídla.
Územie okrsku leží zhruba medzi sídlami Velim (na severozápade), Kolín (na severovýchode), Kutná Hora a Církvice (na juhovýchode), Červené Pečky (na juhu) a Křečhoř (na západe). Úplne vnútri okrsku ležia väčšie obce Polepy a Nebovidy, väčšou časťou sem zasahuje titulné okresné mesto Kolín a značnou časťou ďalšie okresné mesto Kutná Hora.
Charakteristika územia.
Je to plochá pahorkatina na ľavom brehu Labe, tvorená cenomanskými pieskovcami, rulami, migmatitmi
a amfibolitmi kutnohorského kryštalinika. Zaberá erózne denudačný povrch plošín a miernych svahov so sprašovými pokryvmi a závejmi a s asymetrickými údoliami
svahových potokov odkrývajúcimi miestami na príkrejších východných svahoch kryštalinické podložie kriedových hornín. Pri severovýchodnom okraji sa Labe v Kolíne epigeneticky zarezáva do rulového georeliéfu.
Pahorkatina je zalesnená z približne 1% borovicou, agátinami, aluviálnymi lesíkmi, sú tu rozsiahle polia a sady.
Okrsok zahŕňa chránené územie Lom u Červených Peček. Leží tu veľké odkalisko pod vrchom Kaňk pri Kutnej Hore. 
Geomorfologické členenie.
Okrsok Kolínska tabule (podľa značenia Jaromíra Demka VIB-3E-5) patrí do celku Středolabská tabule a podcelku Českobrodská tabule. 
Podľa členenie Balatku a Kalvodu sa okrsok ďalej člení na podokrsky Kutlířská tabule na severozápade a Nebovidská tabule na juhovýchode. V tomto členení je však Kolínska tabule zrejme definovaná ako územne menšie.
Tabule susedí s ďalšími okrskami Středolabskej tabule: Kouřimská tabule a Sadská rovina na severozápade, Středolabská niva a Poděbradská rovina na severe, Labsko-klejnárská niva na východe a juhu, Ronovská tabule na juhovýchode. Ďalej susedí s celkom Hornosázavská pahorkatina na juhu a západe.
Kompletné geomorfologické členenie celej Středolabskej tabule uvádza nasledujúca tabuľka:
Významné vrcholy.
Najvyšším bodom okrsku je vrstevnica (295 m) na juhu, pri hranici s Hornosázavskou pahorkatinou.
Kouřimská tabule

Kouřimská tabule je geomorfologický okrsok v strednej a juhovýchodnej časti Českobrodskej tabule, ležiaci v okresoch Kolín a Nymburk v Stredočeskom kraji.
Poloha a sídla.
Územie okrsku leží zhruba medzi sídlami Bříství (na severozápade), Pečky (na severe), Kolín (na severovýchode), Zásmuky (na juhovýchode), Horní Kruty (na juhu) a Vitice (na západe). Úplne vnútri okrsku leží titulné mesto Kouřim a väčšie obce Plaňany a Poříčany.
Charakteristika územia.
Je to plochá pahorkatina vzniknutá na turónských slieňovcov, piesočnatých slieňovcov, ílovcov a pieskovcov zakrývajúcich svory, svorové ruly, ortoruly, migmatity a amfibolity, vychádzajúce v údolných zárezoch a na eleváciách. Tvoria prevažne akumulačné reliéfy rozsiahlych staropleistocénnych a stredopleistocénnych terás Labe, väčšinou zakrytých sprašami a prerezaných
hlbokými eróznymi údoliami epigenetického pôvodu v povodí Výrovky, odkrývajúcich kriedové a kryštalinické podložie. Staropleistocénnou eróziou boli vypreparované rulové a amfibolitové ostrovy s príbojovými usadeninami kriedového mora.
Pahorkatina je zalesnená asi z 3% hlavne na svahoch údolíčiek - borovicové porasty so
smrekom alebo dubom, smrekové porasty, ojedinele dubohrabiny, hojné agátiny. Zrázy sú ojedinele aj trávnaté, dominujú rozľahlé polia, v okolí Kouřimi sú sady. Na Bečvárke vznikla kaskáda rybníkov. Sú tu stopy po osídlení zo slovanskej hradištnej doby.
Okrsok zahŕňa chránené územia Stráň u Chroustova, Stráně u splavu, Lom u Radimi, Stébelnatá rula, Sládkova stráň a Lom u Nové Vsi. 
Geomorfologické členenie.
Okrsok Kouřimská tabule (podľa značenia Jaromíra Demka VIB-3E-4) patrí do celku Středolabská tabule a podcelku Českobrodská tabule. 
Ďalej sa člení na geomorfologické časti Chrastecká na severe a Malotickú na juhu.
Tabule susedí s ďalšími okrskami Středolabskej tabule (Čelákovická pahorkatina na severozápade, Sadská rovina na severe, Kolínská tabule na východe, Bylanská pahorkatina na západe) a s celkami Benešovská pahorkatina na západe a Hornosázavská pahorkatina na juhovýchode.
Kompletné geomorfologické členenie celej Středolabskej tabule uvádza nasledujúca tabuľka:
Významné vrcholy.
Najvyšším bodom okrsku je vrstevnica (400 m) v južnej časti, pri hranici s Benešovskou pahorkatinou.
Dílce (Středolabská tabule)

Dílce () je vrch v okrese Kolín Stredočeského kraja. Leží asi 1 km severovýchodne od obce Barchovice, na pomedzí katastrálnych území Barchovice a obce Malotice. Je to najvyšší významný bod Středolabskej tabule.
Popis.
Je to štruktúrne denudovaná plošina (krytá čiastočne sprašovou hlinou) na širokom chrbte budovanom spodnoturónskymi slieňovcami a vápnitými ílovcami (s mocnými eluviami) pri hrane ľavého svahu údolia rieky Výrovka. Vrch je nezalesnený, využitý ako pole a je odtiaľ výhľad.
Geomorfologické zaradenie.
Vrch patrí do celku Středolabská tabule, podcelku Českobrodská tabule, okrsku Kouřimská tabule a Malotickej časti.
Prístup.
Vrch je ľahko prístupný od cesty Barchovice-Malotice, od ktorej leží 450 m západne. Priamo na vrchol nevedie žiadna cesta. Východne vedie modrá turistická značka údolím Výrovky.
Zoznam kultúrnych pamiatok v obci Dolné Zelenice

Zoznam kultúrnych pamiatok v obci Dolné Zelenice v okrese Hlohovec.
Volejbal na Panamerických hrách 1979

Volejbal na Panamerických hrách 1979 bol volejbalový turnaj v rámci multišportového podujatia Panamerických hier 1979. Konal sa v meste Caguas (32 km od hlavného dejiska hierSan Juanu), v Portoriku v dňoch od 2.13. júla 1979, za účasti 8 mužských a 8 ženských tímov. Pôvodne sa malo na turnaji predstaviť aj ženské družstvo Bahám. Volejbal sa na hrách organizuje od roku 1955 a toto bolo jeho 7. vydanie. Zápasy sa hrali v aréne Caguas Municipal Gymnasium s kapacitou 6 000 divákov.
V mužskej kategórii tretíkrát v rade získala titul , ktorá sa v jedinej hranej skupine umiestnila pred . U žien rovnako tretíkrát v rade zvíťazila , keď na turnaji vyhrala všetky zápasy.
Antigonos z Macedónie

Antigonos () bol dvojnásobný olympijský víťaz v behu na jedno stadion v 3. stor. pred Kr.
Antigonos z Macedónie bol na 122. a 123. olympijských hrách v rokoch 292 a 288 pred Kr. korunovaný olivovými vencami za víťazstvá v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Antigonos dal 122. a 123. olympiáde meno, pretože menom víťazov tejto disciplíny sa olympiády označovali.
Olympijské víťazstvá Antigona uvádza staroveký historik Eusebios z Kaisareie vo svojom diele Kronika (gr. Chronografia), a to v zozname olympijských víťazov, ktorý vyhotovoval z písomnosti Iulia Africana, autora diel, zachovaných prevažne len vo fragmentoch.
Cyklistika na Letných olympijských hrách 2016 – Cross-country – ženy

Cross-country žien bola jedna z osemnástich cyklistických disciplín na Letných olympijských hrách 2016. Preteky sa uskutočnili 20. augusta.
Rozvrh.
Čas v SELČ.
Pre Elišku

Pre Elišku () je krátka hudobná skladba pre klavír, ktorú v roku 1810 zložil Ludwig van Beethoven. Jej partitúru našiel až v roku 1865 v Mnichove nemecký vedec Ludwig Nohl. Beethoven ju pravdepodobne napísal 27. apríla 1810. Táto skladba je považovaná za jednu z najznámejších klavírnych skladieb všetkých čias.
Venovanie.
Dodnes sa nevie, či sa skladba mala pôvodne volať "Pre Elišku". Podľa jednej teórie sa mala volať "Pre Terezu." Niektorí vedci tvrdia, že Ludwig Nohl zle opísal názov skladby v staronemčine ako Pre Elišku (Für Elise), namiesto Pre Terezu. Touto Terezou mala byť údajne hudobnica Therese Malfattiová, ktorú skladateľ v roku 1810 požiadal o ruku. No nemecký muzikológ Klaus Martin Kopitz tvrdil, že ženou, ktorej Beethoven skladbu venoval, bola nemecká speváčka Elisabeth Röckelová. S ďalšou teóriou o venovaní skladby prišiel taliansky vedec Luca Chiantore, ktorý po osmich rokoch výskumu tvrdil, že skladbu Pre Elišku nenapísal Beethoven, ale pravdepodobne jej nálezca Ludwig Nohl.
Cyklistika na Letných olympijských hrách 2016 – Omnium – muži

Omnium mužov bola jedna z osemnástich cyklistických disciplín na Letných olympijských hrách 2016. Preteky štartovali 14. augusta a končili 15. augusta vo Velódromo Municipal do Rio.
Rozvrh.
Čas v SELČ.
Black Mirror

Black Mirror je britský televízny seriál od Charlieho Brookera. Seriál je charakteristický svojimi temnými až satirickými témami, ktoré zobrazujú modernú spoločnosť, konkrétne v jej vzťahu ku následkom nových technológií. Každá časť má iné obsadenie, rozoberá inú tému a odohráva sa v inej časovej realite. Prvé dve série a vianočný špeciál vysielala britská stanica Channel 4. Neskôr bol seriál dostupný aj na Netflixe, ktorý si následne objednal ďalších 12 častí, pričom 6 častí bolo vydaných 21. októbra 2016 a zvyšných 6 častí vyšlo 29. decembra 2017. 5. marca 2018 Netflix potvrdil výrobu piatej série. 28. decembra 2018 Netflix vydal interaktívny film "Bandersnatch", kde divák rozhoduje o tom, ako bude príbeh pokračovať. Piata séria má 3 časti a vyšla 5. júna 2019. Šiesta séria bude mať päť častí a bude vydaná v priebehu júna na Neflixe.
Podľa Charlieho Brookera, "čierne zrkadlo" predstavuje obrazovku televízora, monitor a displej telefónu.
Cyklistika na Letných olympijských hrách 2016 – Keirin – muži

Keirin mužov bola jedna z osemnástich cyklistických disciplín na Letných olympijských hrách 2016. Preteky sa uskutočnili 16. augusta vo Velódromo Municipal do Rio.
Rozvrh.
Čas v SELČ.
Zoznam kultúrnych pamiatok v Rajeckých Tepliciach

Toto je zoznam kultúrnych pamiatok v meste Rajecké Teplice v okrese Žilina.
Mrlinská tabule

Mrlinská tabule je podcelok v severovýchodnej časti Středolabskej tabule v okresoch Mladá Boleslav a Nymburk v Stredočeskom kraji a v okresoch Jičín a Hradec Králové v Královohradeckom kraji. 
Poloha a sídla.
Územie podcelku sa rozkladá zhruba medzi sídlami Domousnice a Libáň na severe, Kopidlno na severovýchode, Chlumec nad Cidlinou na juhovýchode, Dymokury na juhozápade a Loučeň na západe.
Úplne vnútri územia ležia mestá Městec Králové a Rožďalovice, podľa ktorých sú pomenované dve podriadené geomorfologické jednotky.
Charakteristika územia.
Územie tvorí plochú pahorkatinu v povodí strednej Mrliny. Na turónskych a coniackých slieňovcoch a vápnitých ílovcoch vznikol erózne denudačný reliéf štruktúrne denudačných plošín a miernych svahov, kryopedimentov a plytkých širokých údolí s holocénnymi nivami.
Geomorfologické členenie.
Podcelok Mrlinská tabule (podľa značenia Jaromíra Demka VIB-3D) patrí do celku Středolabská tabule. Ďalej sa člení na okrsky Královéměstecká tabule (VIB-3D-1) na juhovýchode a Rožďalovická tabule (VIB-3D-2) na severozápade.
Tabule susedí s ďalším podcelkom Středolabskej tabule, Nymburskou kotlinou na juhozápade, a s celkami Východolabská tabule na juhu a východe, Jizerská tabule na severozápade a Jičínská pahorkatina na severe.
Kompletné geomorfologické členenie celej Středolabské tabule uvádza nasledujúca tabuľka:
Významné vrcholy.
Najvyšším vrcholom Mrlinskej tabule je Ostrá hůrka ().
SN 1987A

SN 1987A bola supernova, ktorá vzplanula v hmlovine Tarantula vo Veľkom Magellanovom mraku. Svetlo tejto explózie na Zem dorazilo v roku 1987 (z toho názov). S magnitúdou 3 sa stala najjasnejšou supernovou pozorovanou od roku 1604 (Keplerovej supernovy). Celých 10 mesiacov bola pozorovateľná voľným okom a observatóriá celej južnej pologule ju nepretržite sledovali počas explózie aj po nej. Jej pozorovania priniesli mnoho poznatkov o posledných štádiách životného cyklu hviezd.
Vznikla explóziou hviezdy s pôvodným označením "Sanduleak -69°202". Prvýkrát bola zaznamenaná 23. februára o 7:36 UT ako prílet 25 neutrín z jej skolabovaného jadra. Nasledujúceho dňa o 6:30 Ian Shelton na observatóriu Las Campas v Čile objavil túto supernovu aj vizuálne. Obálka po supernove sa stále veľkou rýchlosťou rozpína a naráža na medzihviezdny materiál, v ktorom vytvára prstenec žiariaceho plynu. To, že supernovu sprevádzal tok neutrín zachytený troma rôznymi neutrínovými detektormi, potvrdilo správnosť teoretickej predstavy o výbuchu supernovy.
Po výbuchu ostal kompaktný objekt, pravdepodobne neutrónová hviezda alebo pulzar. 
SN 1987A patrí k supernovám typu II a vznikla explóziou modrého – nie červeného, ako by sa dalo očakávať – nadobra. Mal veľkosť 15 až 20 hmotností Slnka.
Je vzdialená 51,4 ±1,2 kpc.
Karavana (hudobná skupina)

Karavana je reggae - ska - latino hudobná skupina zo Spišskej Novej Vsi, ktorá vznikla v lete roku 1997. Vtedy zakladajúci členovia - spev: Ján "Buggi" Bugoš, bicie: Slavo "Sajo" Zgodava, klávesy: Roman "Šokec" Szentkereszty, gitara, spev: Mário Jančura, Bassa: Marián Garčár. Postupne, ako prichádzali na chuť tomuto špecifickému štýlu, začali vznikať vlastné nové skladby. Po niekoľkých úspešných vystúpeniach v Spišskej Novej Vsi a Poprade si postupne získali publikum po celom Slovensku. Ako prvá vydaná skladba sa stáva „Za to všetko môže...“, ktorá sa objavuje na kompilácií "Top Ska And Reggae Hity" vydanej firmou Musica. Asi po roku účinkovania na slovenskej reggae a ska scéne nasledovali koncerty v Česku, Poľsku a Maďarsku. V roku 2003 kapela nahrala prvý štúdiový album s názvom "Kayla". O rok na to bola vydaná kompilácia firmy Musica s názvom "Ska Collection vol.1", na ktorej sa objavujú dve skladby, neskôr "Ska Collection vol.2", kde sa kapela prezentovala ďalšími skladbami. Nasledovali koncerty v Srbsku, Poľsku, Česku, Slovensku a Nemecku. Od založenia kapely sa vystriedalo niekoľko členov na poste gitary, dychov, basy a klávesov. V roku 2016 vychádza live album z festivalu Reggae area v Ústí nad Labem a v roku 2019 kapela vydáva druhý štúdiový album s názvom Bla bla bla.
Cyklistika na Letných olympijských hrách 2016 – Omnium – ženy

Omnium žien bola jedna z osemnástich cyklistických disciplín na Letných olympijských hrách 2016. Preteky štartovali 15. augusta a končili 16. augusta vo Velódromo Municipal do Rio.
Rozvrh.
Čas v SELČ.
Cyklistika na Letných olympijských hrách 2016 – Cross-country – muži

Cross-country mužov bola jedna z osemnástich cyklistických disciplín na Letných olympijských hrách 2016. Preteky sa uskutočnili 20. augusta na Centro de Mountain Bike.
Rozvrh.
Čas v SELČ.
Nymburská kotlina

Nymburská kotlina je podcelok v centrálnej a východnej časti Středolabskej tabule v okresoch Nymburk, Kolín a mladá Boleslav v Stredočeskom kraji.
Poloha a sídla.
Podcelok sa rozkladá zhruba medzi mestami Milovice na severozápade, Pečky na juhu, Kolín na juhovýchode a Městec Králové na severovýchode. Úplne vnútri podcelku sú z väčších miest Nymburk (okresné mesto), Poděbrady, Sadská a Velký Osek.
Charakteristika územia.
Je to štruktúrne podmienená erózne denudačná zníženina pri strednom toku Labe. Vyznačuje sa rovinným až plošinným dnom s nízkymi stredo a mladopleistocennymi riečnymi terasami, údolnými nivami, pokryvmi a presypmi viatych pieskov, zarovnanými slieňovcovými povrchmi kryopedimentov a vzácnymi svedeckými vrchmi.
Geomorfologické členenie.
Podcelok Nymburská kotlina (podľa značenia Jaromíra Demka VIB-3A) patrí do celku Středolabská tabule. Ďalej sa člení na okrsky Sadská rovina (VIB-3A-1) na juhozápade, Milovická tabule (VIB-3A-2) na severe, Poděbradská rovina (VIB- 3A-3) vcentre a na juhu, Ovčárská pahorkatina (VIB-3A-4) na východe a Středolabská niva (VIB-3A-5) pretínajúca podcelok pozdĺž Labe.
Podľa členenia Balatku a Kalvodu má Nymburská kotlina len 3 rozsiahlejšie okrsky (Sadská rovina, Milovická tabule a Ovčárská pahorkatina).
Kotlina susedí s ďalšími podcelkami Středolabskej tabule (Mělnická kotlina na západe, Mrlinská tabule na severovýchode, Čáslavská kotlina na juhovýchode a Českobrodská tabule na juhu) a s celkami Východolabská tabule na východe a Jizerská tabule na severozápade.
Kompletné geomorfologické členenie celej Středolabskej tabule uvádza nasledujúca tabuľka:
Najvyššie vrcholy.
Najvyšším vrcholom Nymburský kotliny je Oškobrh ().
Sadská rovina

Sadská rovina je geomorfologický okrsok v strednej a západnej časti Nymburskej kotliny, ležiaci v okresoch Nymburk a Kolín.
Poloha a sídla.
Územie okrsku sa nachádza medzi sídlami Přerov nad Labem na severozápade, Nymburk na severe, Poděbrady na východe a Kolín na juhovýchode. Úplne vnútri okrsku ležia mestá Sadská a Pečky.
Charakteristika územia.
Je to erózne-akumulačná rovina na ľavom brehu Labe vytvorená Labem a jeho prítokmi. Leží na turónskych slieňovcoch, vápnitých prachovcoch a pieskovcoch jizerského súvrstvia vrchnej kriedy. Sú tu rozsiahle plošiny nižších stredopleistocénnych (prevažne riských) a mladopleistocénnych (würmských) terás, s pokryvmi a presypmi viatych pieskov a široké nivy labských prítokov. V okolí svedeckých vrchov a pri úpätí vyšších okrajových svahov sú na slieňovcovom podloží würmské kryopedimenty. Miestami sú fluviálne erózne povrchy v úrovni würmskej terasy (pri Hořátve).
Územie je zalesnené z 20% prevažne borovicovými porastami, miestami s dubom alebo smrekom, ojedinelé sú lužné lesíky. V okolí Sadskej v lesoch je početná chatová zástavba (Kersko, Písty), pri Velime je železničný skúšobný okruh.
Okrsok zahŕňa chránené územia Písečný přesyp u Píst, Písečný přesyp u Osečka, Slatinná louka u Velenky, V jezírkách a Prírodný park Kersko-Bory.
Geomorfologické členenie a vrcholy.
Okrsok Sadská rovina (podľa značenia Jaromíra Demka VIB-3A-1) patrí do celku Středolabská tabule a podcelku Nymburská kotlina.
Ďalej sa člení len na jednotlivé vrcholy, ktoré sú zároveň geomorfologickými časťami: Přerovská hůra (237 m - najvyšší bod okrsku), Semická hůra (231 m) a Sadská (215 m).
Rovina susedí s ďalšími okrskami Středolabskej tabule: Čelákovická pahorkatina na západe, Kouřimská tabule na juhu, Kolínská tabule na juhovýchode, Středolabská niva na východe a severe a Labsko-vltavská niva na severozápade.
Kompletné geomorfologické členenie celej Středolabské tabule uvádza nasledujúca tabuľka:
Zoznam autobusových liniek v IDS BK

Zoznam autobusových liniek v IDS BK alebo Zoznam autobusových liniek v Integrovanom dopravnom systéme v Bratislavskom kraji obsahuje všetky autobusové linky v Bratislave a Bratislavskom kraji, ktoré sú zapojené do IDS BK. Linky – , , , – , , – , – , vrátane všetkých výlukových liniek – , – , nočných liniek – , – , – , školských spojov – a ostatných špeciálnych, posilových, mimoriadnych, kyvadlových, historických a expresných liniek prevádzkuje spoločnosť Dopravný podnik Bratislava a linky – , vrátane nočných liniek , , , , a prevádzkuje spoločnosť Arriva.
Zoznam kultúrnych pamiatok v obci Ondrejovce

Toto je zoznam kultúrnych pamiatok v obci Ondrejovce v okrese Levice.
Paradox (výpoveď)

Paradox je výrok, ktorý zdanlivo vychádza z pravdivých premís a vedie k nelogickému, zjavne chybnému záveru alebo pozorovaniu, čo je na prvý pohľad neintuitívne.
Poděbradská rovina

Poděbradská rovina je geomorfologický okrsok vo východnej časti Nymburskej kotliny, ležiaci v okresoch Nymburk a Kolín.
Poloha a sídla.
Územie okrsku sa nachádza medzi okresnými mestami Nymburk (na severozápade) a Kolín (na juhu), ktoré do okrsku čiastočne zasahujú. Za severnou hranicou leží obec Senice a za východnou obec Dobšice. Z väčších sídiel ležia vnútri okrsku obce Velký Osek a Libice nad Cidlinou.
Charakteristika územia.
Je to erózno akumulačné územie na pravom brehu Labe v širšej oblasti sútoku s Cidlinou. Okrsok je vytvorený eróziou a akumuláciou vodných tokov a planačnými pochodmi na turónskych slieňovcoch, vápnitých prachovcoch a jemnozrnných pieskovcoch jizerského súvrstvia vrchnej kriedy. Je tu mladopleistocénny a holocenny povrch würmskej terasy Labe, miestami s pokryvom viatych pieskov, údolných nív a rozsiahlych eróznych plošinných povrchov na slieňovcoch (kryopedimentov). Pri severnom okraji územia vedie Sánský kanál. Územie zahŕňa chránené územia Libický luh a Váha.
Geomorfologické členenie.
Okrsok Poděbradská rovina (podľa značenia Jaromíra Demka VIB-3A-3) patrí do celku Středolabská tabule a podcelku Nymburská kotlina.
Podrobnejšie členenie Balatku a Kalvodu, ktoré triedia na úrovni podokrskov a častí, okrsok Poděbradská rovina nepozná. Uvádza iba 3 iné okrsky Nymburskej kotliny (Sadská rovina, Milovická tabule a Ovčárská pahorkatina).
Tabule susedí s ďalšími okrskami Středolabskej tabule: Středolabská niva na západe, Milovická tabule na severe, Ovčárská pahorkatina na východe, Kolínská tabule a Labsko-klejnárská niva na juhu.
Kompletné geomorfologické členenie celej Středolabskej tabule uvádza nasledujúca tabuľka:
Významné vrcholy.
Najvýznamnejší vrchol je Chotule (206 m).
Abe

Michal Vanýsek, známy najmä pod umeleckým menom Abe, je slovenský hip-hopový producent známy najmä hudobnými produkciami pre bratislavskú skupinu H16, ktorej je členom. Takisto pôsobí aj ako DJ.
História.
Prvýkrát výraznejšie zaujal v roku 2003, keď produkoval okrem iných aj skladbu "Nech ti nejebe" od H16. Tá sa stretla s pozitívnymi reakciami a niekoľko týždňov bola aj na vrchole hitparády portálu Hip-Hop.sk.
V roku 2006 a 2007 sa jeho produkcie objavili aj na albumoch interpretov ako sú napr. DJ Kappa, Kontrafakt, Moja Reč, no najmä na albume Kvalitný materiál od H16. Album získal platinovú platňu.
V roku 2013 produkoval skladbu "Ain't Done Turnin Up" pre rapera menom Chief Keef, ktorá výrazne odštartovala spolupráce so zahraničnými rapermi.
Zoznam kultúrnych pamiatok v obci Červený Kameň

Toto je zoznam kultúrnych pamiatok v obci Červený Kameň v okrese Ilava.
Zoznam piesní Gabriely Hermélyovej

Toto je zoznam piesní ktoré naspievala speváčka Gabriela Hermélyová.
Zoznam.
(h:/t:) – doteraz nezistený autor hudby alebo textu
Údolie smrti (Slovensko)

Údolie smrti je označenie územia v údolí potoka Kapišovka, rozprestierajúce sa medzi deviatimi obcami v okrese Svidník. V tomto priestore sa v čase druhej svetovej vojny, v období od 21. do 27. októbra 1944 odohrali ťažké boje, ktoré boli súčasťou karpatsko-duklianskej operácie. Boje priamo zasiahli obce: Dlhoňa, Dobroslava, Havranec, Kapišová, Kružlová, Nižná Pisaná, Svidnička, Vápeník a Vyšná Pisaná.
V tejto bitke z roku 1944, vedenej za oslobodenie Československa od nacistických nemeckých vojsk, sa tankové jednotky a pechota 305. streleckej divízie Červenej armády pokúsili preniknúť nemeckou obranou 357. divízie v doline Kapišovky smerom z Duklianskeho priesmyku na Svidník. Tá sa opierala o vhodný terén a bola podporovaná protitankovými zbraňami. Obe strany utrpeli veľké straty a nepretržitými, dlho trvajúcimi bojmi, v sychravom jesennom počasí sa takmer úplne vyčerpali. Brániace sa nemecké vojsko Wehrmachtu dokonca prišlo o takmer všetku svoju obrnenú techniku. Ťažké straty a urputné boje na oboch stranách, v nepriaznivom jesennom počasí, napokon znamenali dočasné zastavenie bojov. Nemecká 357. divízia musela byť stiahnutá a nahradená 168. divíziou. V údolí riečky Kapišovka, počas týchto bojov, na obidvoch stranách padlo až 11 000 vojakov z nich bolo asi 5 000 vojakov vtedajšej Červenej armády. Vojaci toto údolie začali volať Údolím smrti. Medzi Nižnou Pisanou a Kapišovou, zničené tanky T-34 sovietskej 12. tankovej brigády, zostali ponechané na miestach, kde ich zasiahli nepriateľské protitankové zbrane, aby sa pre budúce generácie stali pamätníkmi a mementom ťažkých bojov.
Ženská dvojhra na Australian Open 2013

Obhajkyňa titulu súťaže ženskej dvojhry na Australian Open 2013 bola bieloruská tenistka a svetová jednotka Viktoria Azarenková, ktorá na dvorcoch Melbourne Parku získala premiérový titul a do tej doby jediný grandslamový titul vo dvojhre.
Víťazka do rebríčka získala 2 000 bodov a pripísala si čiastku 2 430 000 austrálskych dolárov.
O najväčšie prekvapenie súťaže sa v americkom štvrťfinále postarala tínedžerka Sloane Stephensová, keď zdolala tretiu nasadenú a päťnásobnú šampiónku melbournského grandslamu Serenu Williamsovú. Tá si sťažovala na bolesti chrbta a v zápase si vyžiadala zdravotnú prestávku. Po prehre Williamsová k zdravotnej indispozícii uviedla: "„Stalo sa to, keď som si išla pre kraťas. Zablokovalo ma to a nemohla som sa poriadne hýbať.“"
Titul obhájila najvyššie nasadená Viktoria Azarenková, ktorá vo finále porazila čínsku turnajovú šestku Li Na po trojsetovom boji 4–6, 6–4, 6–3. Upevnila si tak prvú priečku na rebríčku WTA.
Arriva

Arriva plc (značka, pod ktorou podnik pôsobí: Arriva - a DB company; interné označenie v koncerne DB: "DB Arriva plc"; staršie obchodné mená podniku: 1994-1997: Cowie Group plc, 1938-1994: T Cowie plc) je medzinárodná dopravná spoločnosť činná v oblasti osobnej dopravy. Má sídlo v Spojenom kráľovstve. Arriva plc. je v súčasnosti dcérou nemeckého železničného dopravcu Deutsche Bahn, ktorého stopercentným vlastníkom je nemecký štát. Arriva plc. je materskou spoločnosťou skupiny Arriva, ktorá je súčasťou skupiny/koncernu Deutsche Bahn.
Vlastnícke pomery.
Presné vlastnícke pomery sú takéto: 100 % vlastníkom spoločnosti Arriva plc je spoločnosť DB (UK) Investments Limited so sídlom v Spojenom kráľovstve, ktorej 100 % vlastníkom je spoločnosť Deutsche Bahn AG so sídlom v Nemecku, ktorej 100 % vlastníkom je Nemecká spolková republika ako štát. 
Európa.
Arriva v súčasnosti pôsobí v 16 európskych štátoch, a to:
Slovensko.
Na Slovensku je skupina Arriva činná prostredníctvom nasledujúcich podnikov (stav: koniec roka 2021):
Skupina Arriva koncom roku 2021 na Slovensku pôsobila v 5 krajoch. Zabezpečuje mestskú, prímestskú, zmluvnú a komerčnú autobusovú dopravu, expresnú vlakovú dopravu (od roku 2016) a zdieľanie bickylov (od roku 2017). 
V roku 2018, kedy skupina pôsobila ešte len v 4 krajoch, najazdila 72 miliónov kilometrov, prepravila 80 miliónov cestujúcich, zamestnávala 2400 zamestnancov a vlastnila 1350 autobusov. 
Železničná doprava.
Český podnik Arriva vlaky s.r.o. prevádzkuje vlaky na území Slovenska (Ex) a Česka (AEx - AEx/Ex1061/1063 a AEx/Ex 1060/1062) na trase Praha hl. n. - Olomouc hl. n. - Trenčianska Teplá - Trenčín - Leopoldov - Nitra
Autobusová doprava.
Diaľkové linky.
Diaľkové autobusové linky Arrivy (vrátane medzinárodných) jazdia pod komerčným názvom ARRIVA EXPRESS, v minulosti ich bolo viac, v súčasnosti je ich ale minimum (stav koncom roka 2021):
Prímestské linky.
Prímestskú dopravu zabezpečuje Arriva na Slovensku:
Mestské linky.
Mestskú hromadnú dopravu zabezpečuje Arriva v 17 mestách. Prehľad je uvedený v nasledujúcej tabuľke:
Zdieľanie bicyklov.
Spoločnosť Arriva Slovakia od roku 2017 prevádzkuje zdieľanie bicyklov (bikesharing) v meste Nitra a od roku 2019 v meste Žilina.
Ovčárská pahorkatina

Ovčárská pahorkatina je geomorfologický okrsok pri východnom okraji Nymburskej kotliny, ležiaci v okresoch Nymburk a Kolín.
Poloha a sídla.
Územie okrsku sa nachádza medzi Velenicami na severe, okresným mestom Kolínom na juhu a Žehuňskou oborou na východe. Úplne vo vnútri okrsku ležia väčšie obce Ovčáry, Býchory a Žehuň.
Charakteristika územia.
Je to plochá pahorkatina vytvorená prevažne na turónských až coniackých slieňovcoch a vápnitých ílovcoch, s erózno denudačným povrchom mierne naklonených zarovnaných povrchov (kryopedimentov), svedeckých vrchov a denudačných vyvýšenín.
Územie je charakterizované intenzívnymi súčasnými geomorfologickými procesmi (plošný splach, zosuvy). V širokom údolí Cidliny, ktorá zaujala svoj dolný tok až v mladšom pleistocéne leží rozsiahly Žehuňský rybník. Pahorkatina je zalesnená z 5% (lesíky borovicové, dubové so smrekom aj lužné), dominujú polia. Okrsok zahŕňa chránené územia Oškobrh, Kněžičky (predtým NPR Žehuňská obora) a Žehuňský rybník.
Geomorfologické členenie.
Okrsok Ovčárská pahorkatina (podľa značenia Jaromíra Demka VIB-3A-4) patrí do celku Středolabská tabule a podcelku Nymburská kotlina. Ďalej sa člení na podokrsky Senický stupeň na severe a Býchorská pahorkatina na juhu.
Pahorkatina susedí s ďalšími okrskami Středolabskej tabule (Milovická tabule na severozápade, Poděbradská rovina na západe, Labsko-klejnárská niva na juhu, Královéměstecká tabule na severovýchode) a s celkom Východolabská tabule na juhovýchode.
Kompletné geomorfologické členenie celej Středolabskej tabule uvádza nasledujúca tabuľka:
Významné vrcholy.
Najvyšší bod Ovčárskej pahorkatiny, poťažmo celej Nymburskej kotliny, je Oškobrh ()
Volejbal na Panamerických hrách 1983

Volejbal na Panamerických hrách 1983 bol volejbalový turnaj v rámci multišportového podujatia Panamerických hier 1983. Konal sa v Caracase, vo Venezuele v dňoch od 17.27. augusta 1983, za účasti 6 mužských a 7 ženských tímov. Nováčikmi turnaja boli ženské družstvá Argentíny a Venezuely. Volejbal sa na hrách organizuje od roku 1955 a toto bolo jeho 8. vydanie. Zápasy sa hrali v arénach Gimnasio José Joaquín Papá Carrillo a Gimnasio Gastón Portillo.
V mužskej kategórii získala po 20 rokoch titul , ktorá vo finálovom stretnutí zvíťazila nad predchádzajúcim 3-násobným víťazom z . U žien štvrtýkrát v rade zvíťazila , keď vo finále vyhrala nad .
Karteros z Tesálie

Karteros () bol olympijský víťaz v tethrippe v roku 268 pred Kr. 
Karteros z Tesálie bol na 128. olympijských hrách korunovaný olivovým vencom za víťazstvo v tethrippe. Tethrippon (preteky dvojkolesových vozov so štvorzáprahom) zaradili do programu olympijských hier v roku 680 pred Kr.
Olympijské víťazstvo Kartera je zaznamenané na papyruse "P.Oxy XVII. 2082" z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko malých fragmentov. Meno (začiatočné písmeno chýba) olympionika Kartera, jeho domovskú krajinu a disciplínu uvádzajú fragmenty č. 6+7, a to v 1. a 2. riadku.
Konštruktivizmus (medzinárodné vzťahy)

Konštruktivizmus je teória medzinárodných vzťahov, podľa ktorej základom medzinárodného systému sú vzájomné interakcie štátov. Konštruktivizmus je pomerne nový spoločenský smer (je´ho začiatky siahajú k prelomu 80-tych a 90-tych rokov 20. storočia). Už však nahradil marxizmus ako tretia najvýznamnejšia teória medzinárodných vzťahov popri realizme a liberalizme. Na rozdiel od realizmu, ktorý sa sústreďuje na moc jednotlivých štátov a neexistenciu svetovej vlády, a od liberalistických teórií vyzdvihujúcich hodnotové hľadiská konštruktivizmus skúma ako sebavnímanie jednotlivých štátov a ich spôsob vnímania medzinárodného systému formujú (konštruujú) tento systém. Konštruktivizmus tvrdí, že objektívnym činiteľom, ktorý v danom časovom úseku určuje vývoj medzinárodnej scény, nie je moc a jej anarchickosť, ale vzájomné ovplyvňovanie štátov a chápanie vlastných identít a záujmov. Tieto záujmy a identity, ktoré sú výsledkom interakcií štátov, možno považovať za spoločenské konštrukty. Inými slovami, medzinárodný systém nie je produktom konkrétnych objektívnych realít, ktoré vymedzujú možnosti jednotlivých štátov v rámci systému, ale naopak - medzinárodný systém vytvárajú svojimi praktikami samy štáty. Z toho vyplýva záver, že tak, ako sa v priebehu času mení sebavnímanie štátov, tak sa mení a bude meniť aj medzinárodný systém.
Gene Kelly

Eugene Curran Kelly, známy ako Gene Kelly (* 23. august 1912, Pittsburgh, Pensylvánia, USA† 2. február 1996, Beverly Hills, Los Angeles, Kalifornia) bol americký spevák, herec, tanečník, choregraf, režisér a producent.
Hudbe a tancu sa venoval už od svojho detstva, po ukončení strednej školy a následnom štúdiu na University of Pittsburgh začínal ako tanečník, kedy tanec nielen sám študoval, ale mal aj svoju vlastnú tanečnú školu. Od konca 30. rokov sa začal objavovať v menších rolách aj na Broadwayi.
V americkom filme sa prvýkrát objavil v roku 1942 spoločne s vtedajšou filmovou hviezdou Judy Garland a odvtedy jeho popularita postupne vzrastala. Od roku 1949 začal aj sám režírovať.
Na začiatku 50. rokov nakrútil asi svoje dva vôbec najznámejšie filmy - "An American in Paris" z roku 1951 a v roku 1952 "Spievanie v daždi".
Milovická tabule

Milovická tabule je geomorfologický okrsok v severnej časti Nymburskej kotliny, ležiaci v okresoch Nymburk a Mladá Boleslav.
Poloha a sídla.
Územie okrsku sa nachádza medzi sídlami Lysá nad Labem na západe, Loučeň na severe, Velenice na východe a Nymburk na juhu. Úplne vnútri okrsku leží mesto Milovice.
Charakteristika územia.
Územie má ráz plochej pahorkatiny až roviny, vytvorenej severne od toku Labe v povodí dolnej Mrliny a Vlkavy. Leží prevažne na spodnoturónskych až vrchnoturónskych piesočnatých slieňovcoch, vápnitých prachovcoch a slieňovcoch, s erózno denudačnými zarovnanými povrchmi (kryopedimentmi) a nízkymi vyvýšeninami, menej s akumulačným povrchom stredopleistocénnych riečnych terás a holocennych nív plytkých širokých údolí. Takmer bezlesé (lesy zaberajú cca 1% - lužné lesíky, bôry), rozsiahle polia - lokality najväčších stredovekých rybníkov. Zasahuje sem prírodná rezervácia Pod Benáteckým vrchem. Leží tu mesto Milovice s bývalým vojenským letiskom a čiastočne okresné mesto Nymburk. 
Geomorfologické členenie.
Okrsok Milovická tabule (podľa značenia Jaromíra Demka VIB-3A-2) patrí do celku Středolabská tabule a podcelku Nymburská kotlina.
Ďalej sa už nečlení.
Tabule susedí s ďalšími okrskami Středolabskej tabule: Středolabská niva na juhozápade, Poděbradská rovina na juhu, Ovčárská pahorkatina na juhovýchode, Královéměstecká tabule na východe, Rožďalovická tabule na severovýchode, Staroboleslavská rovina na západe. Ďalej susedí s celkom Jizerská tabule na severozápade.
Kompletné geomorfologické členenie celej Středolabskej tabule uvádza nasledujúca tabuľka:
Významné vrcholy.
Najvyšším bodom okrsku je okrajová vrstevnica (225 m) pri hranici s Jizerskou tabulou.
University of Pittsburgh

University of Pittsburgh, známa tiež len ako Pitt, je univerzita v meste Pittsburgh v Pensylvánii v USA. Škola bola založená v roku 1787.
Univerzita je obzvlášť známa vďaka výskumu a výučbe odborov: filozofia, lekárska, informačné technológie, tvorivé písanie a verejné záležitosti. Pitt má patriť medzi najväčšie výskumné zdravotnícke zariadenia v Spojených štátoch. Je členom Asociácie amerických univerzít (Association of American Universities), združenia vedúcich severoamerických univerzít zameraných na výskum, ktoré vzniklo v roku 1900. V súčasnosti Pitt navštevuje okolo 27 500 študentov a prednáša tu cez 4 600 vyučujúcich.
Šport.
Športové tímy University of Pittsburgh sa nazývajú "Panthers" (Puma americká). Univerzita je členom Big East Conference.
Středolabská niva

Středolabská niva je geomorfologický okrsok v strednej a juhovýchodnej časti Nymburskej kotliny, ležiaci v okresoch Nymburk a Kolín.
Poloha a sídla.
Územie okrsku pretína Nymburskú kotlinu úzkym pásom pozdĺž rieky Labe, zhruba od Lysej nad Labem na západe, cez Nymburk, kde sa stáča na juhovýchod, ďalej cez Poděbrady, až ku Kolínu.
Charakteristika územia.
Je to náplavová rovina okolo Labe, holocenna fluviálna akumulačná rovina s početnými opustenými korytami niekdajších nivných meandrov a zákrut, vzniknutých najmä pri regulácii labského koryta pre vodnú dopravu. V nive sú miestami ostrovčeky najnižšej terasy z Würmu 2, ležiace v inundačnom území. Je tu aluviálna biota. Okrsok zahŕňa chránené územia Libický luh, Mydlovarský luh, Tonice-Bezedná, Veltrubský luh a Vrť. 
Geomorfologické členenie.
Okrsok Středolabská niva (podľa značenia Jaromíra Demka VIB-3A-5) patrí do celku Středolabská tabule a podcelku Nymburská kotlina. 
Podrobnejšie členenie Balatku a Kalvodu, ktoré triedia na úrovni podokrskov a častí, okrsok Středolabská niva nepozná. Uvádza iba 3 iné okrsky Nymburskej kotliny (Sadská rovina, Milovická tabule a Ovčárská pahorkatina).
Niva susedí s ďalšími okrskami Středolabskej tabule: Staroboleslavská rovina a Labsko-vltavská niva na západe, Milovická tabule na severe, Poděbradská rovina na východe, Sadská rovina na juhu a Kolínská tabule na juhovýchode.
Kompletné geomorfologické členenie celej Středolabskej tabule uvádza nasledujúca tabuľka:
Randall Woolf

Randall Woolf (* 23. august 1959, Detroit, Michigan, USA) je americký hudobný skladateľ.
Študoval skladateľskú činnosť u skladateľov Josepha Maneriho a Davida Del Trediciho na Harvardovej univerzite. V roku 1997 zložil hudbu k baletu "Where the Wild Things Are" a v roku 1999 získal grant Guggenheim Fellowship. Jeho skladby hrali napríklad Todd Reynolds, Jennifer Choi alebo jeho manželka Kathleen Supové. 
Spolupráca s Johnom Caleom.
Počas svojej kariéry niekoľkokrát spolupracoval s waleským hudobníkom a skladateľom Johnom Caleom. Napísal aranžmány pre soundtracky k filmom s jeho hudbou "Americké psycho" (2000), "Saint-Cyr" (2000) a "Y Mabinogi" (2003). Neskôr sa postaral o aranžmán jeho piesní z albumu "Paris 1919" (1973) do orchestrálnej podoby, aby ich Cale mohol hrať s orchestrom (prvýkrát v roku 2009). V roku 2013 potom napísal aranžmány pre sláčikový kvartet pre koncertné predstavenie Caleovho albumu "Music for a New Society" (1982). Ďalej napísal sláčikové aranžmány pre rad ďalších Caleových jednorazových koncertov (napríklad pre parížske predstavenie albumu "The Velvet Underground &amp; Nico" v apríli 2016). Taktiež napísal aranžmány pre sláčiky na album "Undrentide" (2000) hudobného zoskupenia Mediæval Bæbes, ktorého bol Cale producentom.
Zoznam kultúrnych pamiatok v obci Nová Ves nad Váhom

Zoznam kultúrnych pamiatok v obci Nová Ves nad Váhom v okrese Nové Mesto nad Váhom.
Labsko-klejnárská niva

Labsko-klejnárská niva je geomorfologický okrsok v severozápadnej časti Čáslavskej kotliny, ležiaci v okresoch Kolín a Kutná Hora.
Poloha a sídla.
Územie okrsku sa nachádza medzi mestami Kolín (na severozápade), Týnec nad Labem (na severovýchode) a Kutná Hora (na juhu), ktoré do okrsku čiastočne zasahujú. Z východu je k stredu okrsku ešte vtesnaná obec Starý Kolín.
Charakteristika územia.
Je to široká náplavová rovina na sútoku Labe a Klejnárky, holocénna fluviálna akumulačná rovina pri Labe medzi Železnými horami a Kolínom (široká až 2km) a pri dolnej Klejnárke (široká až 2,5km). Pri Labe sú ostrovčeky viatych pieskov, opustené korytá bývalých meandrov a zákrut. Je tu aluviálna biota a zatopené jamy po ťažbe piesku. Okrsok obsahuje chránené územia Kolínské tůně a Na hornické (časť). 
Geomorfologické členenie.
Okrsok Labsko-klejnárská niva (podľa značenia Jaromíra Demka VIB-3B-3) patrí do celku Středolabská tabule a podcelku Čáslavská kotlina.
Podrobnejšie členenie Balatku a Kalvodu, ktorí triedia na úrovni podokrskov a častí, okrsok Labsko-klejnárská niva nepozná, uvádza iba 2 iné okrsky Čáslavskej kotliny: Ronovská kotlina a Žehušická kotlina (jej podokrsok Starokolínská rovina zhruba zodpovedá územiu Labsko-klejnárskej nivy.
Niva susedí s ďalšími okrskami Středolabskej tabule (Žehušická kotlina na juhovýchode, Ronovská tabule na juhu, Kolínská tabule na západe, Poděbradská rovina a Ovčárská pahorkatina na severozápade) a s celkami Východolabská tabule na severe a Železné hory na severovýchode.
Kompletné geomorfologické členenie celej Středolabskej tabule uvádza nasledujúca tabuľka:
Labsko-vltavská niva

Labsko-vltavská niva je geomorfologický okrsok v osovej časti Mělníckej kotliny, ležiaci v okresoch Mělník, Praha-východ a Nymburk v Stredočeskom kraji.
Poloha a sídla.
Úzky pás okrsku sa nachádza jednak pozdĺž rieky Labe medzi obcou Dolní Beřkovice na severozápade a mestom Lysá nad Labem na juhovýchode, jednak pozdĺž rieky Vltavy od labského sútoku pri okresnom meste Mělník k mestu Kralupy nad Vltavou na juhozápade. Pri hraniciach nivy či vnútri nej leží mestá Neratovice, Kostelec nad Labem, Brandýs nad Labem-Stará Boleslav a Čelákovice.
Charakteristika územia.
Je to záplavová rovina, holocénna fluviálna akumulačná rovina na strednom toku Labe a pri najspodnejšom toku Vltavy. Maximálna šírka vltavskej nivy (cez 4 km) je najväčšia na území Čiech. V nive sú ostrovčeky najnižších terás a početné opustené korytá bývalých meandrov a zákrut vyplnené slatinami a hnilokalmi. Početné sú tu meandrové oblúky po intenzívnej bočnej erózii v náplavoch susedných würmských terás. Je tu aluviálna biota. Okrsok zahŕňa chránené územia Úpor, Kelské louky, Černínovsko, Jiřina, Hluchov, Lipovka - Grado a Hrbáčkovy tůně (časť). 
Geomorfologické členenie.
Okrsok Labsko-Vltavská niva (podľa značenia Jaromíra Demka VIB-3C-4) patrí do celku Středolabská tabule a podcelku Mělnická kotlina.
Podrobnejšie členenie Balatku a Kalvodu okrsok Labsko-Vltavská niva nepozná, uvádza len 3 iné okrsky Mělnickej kotliny (Lužecká kotlina, Staroboleslavská kotlina a Všetatská pahorkatina).
Niva prechádza medzi ďalšími okrskami Středolabskej tabule: Všetatská pahorkatina, Staroboleslavská rovina, Vojkovická rovina, Lužecká rovina, Kostelecká rovina, Čelákovická pahorkatina, Kojetická pahorkatina, Čakovická tabule, Středolabská niva, Sadská rovina a Milovická tabule. Ďalej susedí s celkami Dolnooharská tabule na severozápade a Pražská plošina na juhozápade.
Kompletné geomorfologické členenie celej Středolabskej tabule uvádza nasledujúca tabuľka:
Chochláč severský

Chochláč severský alebo chochláč severný (lat. "Bombycilla garrulus") je stredne veľký spevavec z čeľade chochláčovité. Hniezdi v najsevernejších ihličnatých lesoch Európy, Ázie a severnej Ameriky
, na Slovensku je zimný hosť a transmigrant. Podľa Medzinárodnej únie na ochranu prírody a prírodných zdrojov chochláč severský patrí medzi najmenej ohrozené druhy, celková populácia stúpa, v rokoch 19802013 bol u európskej populácii zaznamenaný silný vzostup. V severnej Amerike populácia za posledných 40 rokov mierne poklesla.
Opis.
Chochláč severský meria a váži 40 – 71 g.
Hlas.
Za letu sa ozýva tichým zvonivým švitorením "sriiii".
Výskyt a stav na Slovensku.
Chochláč severský je na Slovensku zimný hosť a transmigrant. V menších kŕdľoch zimuje na celom území, pozorovaný aj V niektorých rokoch dochádza k invázii. Najväčšie kŕdle v tom období dosahujú až tisíc jedincov (15. januára 1979, Piešťany, 800 ex. 29. marca 1983, Košice)
Odhadovaný počet zimujúcich jedincov 10 000 – 100 000. Stupeň ohrozenia "S" – vyhovujúci ochranársky status.
Biotop.
Vyhľadáva miesta s veľkým množstvom bobulovín, kroviny a stromy na medziach i v mestách.
Potrava.
Na hniezdisku sa živí hmyzom, ktorý dokáže chytať za letu, ako včelárik zlatý. Na zimoviskách najmä plodmi jarabiny vtáčej, jej nedostatok zapríčiňuje masívne invázie do strednej i južnej Európy Na Slovensku sa cez zimu živí rôznymi bobuľami, ako jarabina vtáčia, borievka, hlôžky ("Crataegus"), imelo biele i ruža šípová.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Staroboleslavská rovina

Staroboleslavská rovina je geomorfologický okrsok v strednej a východnej časti Mělníckej kotliny, ležiaci v okresoch Mělník, Praha-východ, Mladá Boleslav a Nymburk v Stredočeskom kraji.
Poloha a sídla.
Pás okrsku sa nachádza medzi mestami Mělník na severozápade a Lysou nad Labem na juhovýchode. Pri juhozápadnej hranici sú Neratovice a Brandýs nad Labem, pri severovýchodnej hranici Předměřice nad Jizerou. Úplne vnútri územia je bývalé mesto Stará Boleslav a väčšie obce Tišice a Dřísy.
Charakteristika územia.
Je to fluviálna akumulačná rovina na pravom brehu Labe medzi Lysou nad Labem a sútokom s Vltavou s plošinami nižších stredopleistocénnych (Ris 2) a mladopleistocénnych terás (würm), miestami s pokryvom, návejmi a presypmi viatych pieskov. Podložie tvoria turónske slieňovce a piesčité slieňovce. Na povrchu würmských terás sú opustené korytá. Pri najspodnejšej Jizere mohutné akumulácie ríšskych a würmských terás (s vloženými terasami) zatlačili Labe na južný okraj údolia. Rovina je zalesnená z 50% prevažne borovicovými porastami, miestami s prímesou dubu alebo smreka, fragmentami dúbrav. Pri Sojoviciach na dolnej Jizere sa vykonáva zachytávanie riečnej vody a umelá infiltrácia (Káranská vodáreň). Sú tu pieskovne. Pri Jizere a miestami pri Labe sú početné rekreačné chaty. Okrsok zahŕňa chránené územia Všetatská černava, Černý orel, Písčina u Tišic, Hrbáčkovy tůně (časť).
Geomorfologické členenie.
Okrsok Staroboleslavská rovina (podľa značenia Jaromíra Demka VIB-3C-2) patrí do celku Středolabská tabule a podcelku Mělnická kotlina. 
Členenie Balatku a Kalvodu neuvádza okrsok Staroboleslavská rovina, ale Staroboleslavská kotlina, ktorý je územne rozsiahlejší, a člení sa na podokrsky Kostelecká kotlina a Dříská kotlina.
Demková Staroboleslavská rovina susedí s ďalšími okrskami Středolabskej tabule (Všetatská pahorkatina na severozápade, Labsko-vltavská niva na západe až juhu, Milovická tabule a Středolabská niva na juhovýchode) a s celkom Jizerská tabule na severe až východe.
Kompletné geomorfologické členenie celej Středolabskej tabule uvádza nasledujúca tabuľka:
Ask.fm

Ask.fm je lotyšská sociálna sieť ktorá bola založená 16. júna 2011 na ktorej si užívatelia môžu anonymne alebo neanonymne písať otázky na stene registrovaných užívateľov a tí na ne môžu podľa vlastnej vôle odpovedať alebo otázku zmazať. Ask.fm je veľmi populárny v Poľsku, Nemecku, Taliansku, Česku, Slovensku a v Spojenom kráľovstve.
Dejiny.
Ask.fm bol založený 16. júna 2011. Web nabral vysokú popularitu až po 3 rokoch od jeho založenia v roku 2013. Teraz má Ask.fm 21 (4. marca, každý deň sa zaregistruje 200 000 nových ľudí) miliónov registrovaných užívateľov, ktorí každý deň napíšu 30 miliónov otázok.
Ask.fm patrí medzi 200 najnavštevovanejších webov sveta.
Služby.
V apríli 2011 boli na Ask.fm umožnené videoodpovede na otázky cez webovú kameru. V máji 2011 Ask umožnil ďalšiu novinku a to označenie ostatných užívateľov v otázkach pomocou "@" napríklad @askfm (odkazuje na profil užívateľa http://ask.fm/askfm ). V decembri 2011 bolo v nastavení súkromia umožnené vypnutie anonymných otázok na profile daného užívateľa. Mesiac po tom sa táto zmena v nastaveniach stala veľmi užívaná. V júni 2013 bola vytvorená oficiálna aplikácia pre iPhone a Android. V marci roku 2014 Ask.fm povolil funkciu nahrávať k odpovediam GIFy.
Problémy.
V rokoch 2012 a 2014 sa táto stránka stala veľkým zdrojom šírenia šikany hlavne medzi mladistvými. Noviny The Sun, BT a Specsavers požadovali zrušenie tohto webu z dôvodu počtu samovrážd, kvôli anonymným nadávkam. Medzi tragické prípady spojené s Ask.fm patrí kauza Rebeccy Ann Sedvickovej, ktorá v roku 2013 pre kyberšikanu spáchala samovraždu.